b'\n_START_ARTICLE_\nNormanniske hertugr\xc3\xa6kke\n_START_PARAGRAPH_\nHertug af Normandiet er en titel, der er blevet brugt \xe2\x80\x93 eller gjort krav p\xc3\xa5 \xe2\x80\x93 af flere forskellige herskere, b\xc3\xa5de normanniske, engelske, franske og britiske, fra det 10. \xc3\xa5rhundrede og frem._NEWLINE_Hertugd\xc3\xb8mmet Normandiet blev etableret i 911 af vikingeh\xc3\xb8vdingen Rollo. Da de f\xc3\xb8rste herskeres titel var Normannernes jarl, var Richard II den f\xc3\xb8rste, som blev formelt tiltalt som hertug af Normandiet._NEWLINE_I 1066 blev England tilf\xc3\xb8jet til Vilhelm Erobrerens rige gennem den normanniske erobring._NEWLINE_Hertugd\xc3\xb8mmet (med undtagelse af Kanal\xc3\xb8erne) blev erobret af den franske kong Filip 2. august i 1204, men de engelske konger forsatte med at g\xc3\xb8re krav p\xc3\xa5 titlen som hertug indtil en traktat i 1259 mellem Frankrig og England, hvor de opgav kravet om titlen. De engelske konger pr\xc3\xb8vede efterf\xc3\xb8lgende tilbageerobringer af deres tidligere besiddelser i Frankrig, s\xc3\xa6rlig gennem Hundrede\xc3\xa5rskrigen._NEWLINE_De engelske konger forsatte med at eje Kanal\xc3\xb8erne, der havde v\xc3\xa6ret en del af hertugd\xc3\xb8mmet siden 933. Kongen var traditionelt kendt p\xc3\xa5 \xc3\xb8erne som hertug af Normandiet._NEWLINE_Ved forskellige lejligheder blev hertugd\xc3\xb8mmet givet til medlemmer af den franske kongelige familie. Blandt andet gav kong Filip 6. af Frankrig det til sin \xc3\xa6ldste s\xc3\xb8n, den senere kong Johan den Gode, der gav det videre til sin egen s\xc3\xb8n, den senere kong Karl 5. af Frankrig._NEWLINE_Den senere kong Ludvig 17. af Frankrig var ogs\xc3\xa5 kendt som hertug af Normandiet, da hans \xc3\xa6ldre bror endnu var konge f\xc3\xb8r sin henrettelse ved revolutionen i 1789.'